**Totalurile concursului Liderul sundical al anului 2014**

 Chiar dacă a fost anunțat în fiecare an încă din 2010, în acest an, pentru prima dată, au fost înaintate trei formulare de participare la concurs. O persoană s-a retras, totuși, comitetul organizatoric al concursului, a decis ca concursul să aibă loc, fiind o pistă pentru anii următori, cînd, sperăm, se vor antrena mai mulți lideri sindicali. Au participat la concurs dna Buruiană Nadejda, președintele comitetului sindical al gimnaziului Drăgușenii Noi și dna Munteanu Nelea, președintele comitetului sindical din LT Lăpușna.

 Juriul a fost constituit din 3 persoane:

1. Cimpoieșu Ana, președinte al CR al SEȘ;
2. Buiuc Vera, vicepreședinte al CR al SEȘ;
3. Sajin Viorica, membru al BE al CR al SEȘ, care s-a deplasat în teritoriu.

 Concursanții au îndeplinit cîteva probe:

1. Au inaintat comitetului organizatoric al concursului un raport de activitate sindicală, care a fost aprobat de către juriu;
2. Au îndeplinit un test de cunoaștere a legislației muncii și celei sindicale;
3. Membrii colectivului au îndeplinit un chestionar cu privire la activitatea organizației sindicale din instituție și au ascultat raportul de activitate al participantului la concurs împreună cu juriul concursului;
4. A fost analizată de către juriu documentația sindicală și a fost apreciată activitatea concursanților conform criteriilor expuse în Regulament.

 Astfel, în urma tuturor probelor de concurs, juriul a declarat învingătoare ambele participante, care vor fi premiate cu cîte 10 zile de tratament balneosanatorial la orice stațiune de pe teritoriul republicii, la alegere.

 Aduc sincere felicitări doamnelor Buruiană Nadejda și Munteanu Nelea și îndemn liderii sindicali să participe la acest concurs pentru a atinge obiectivele propuse:

* evidențierea și susținerea activității liderilor sindicali;
* sporirea prestigiului liderului sindical în societate;
* promovarea experienței sindicale avansate;
* formarea opiniei publice privind potențialul profesionist și cerințele față de liderii sindicali din instituțiile educaționale;
* stimularea activității creatoare a liderilor sindicali;
* motivarea liderului sindical pentru formare continuă.